27 करोड़ की टैक्स चोरी के मामले में छापेमारी करने गए थे
केरल में GST विभाग के छह अधिकारियों को दुकानदारों ने दुकान के अंदर बंद कर दिया। वे टैक्स चोरी के मामले में छापेमारी करने गए थे। 6 gst officials on special raid get locked inside shop by angry vendors in kerala
केरल में GST विभाग के छह अधिकारियों को दुकानदारों ने दुकान के अंदर बंद कर दिया। वे टैक्स चोरी के मामले में छापेमारी करने गए थे। जानकारी मिलते ही पुलिस मौके पर पहुंची और अधिकारियों को दुकान से निकाला।
दुकानदारों का कहना है कि उन्होंने या उनके साथियों ने किसी अधिकारी को दुकान में बंद नहीं किया। कुछ दुकानें जरूर बंद की गई थीं क्योंकि हमें नमाज पढ़ने मस्जिद जाना था। हमने अधिकारियों को इस बारे में पहले ही जानकारी दे दी थी।
टीम 25 दुकानों में छापेमारी करने पहुंची थी 
मामला केरल के कोझिकोड जिले का है। शुक्रवार को GST विभाग की 50 सदस्यों की टीम एक मार्केट में छापेमारी के लिए पहुंची थी। एसएम स्ट्रीट, तिरुवन्नूर और स्पेस मॉल में स्थित करीब 25 दुकानों में छापेमारी करनी थी।
मार्केट में GST के अधिकारियों को देखते ही दुकानदार विरोध करने लगे। हालांकि, अधिकारियों ने किसी तरह उन्हें समझाया और छापेमारी शुरू की। इस दौरान कुछ दुकानदारों ने 6 अधिकारियों को एक दुकान में बंद कर दिया। लेकिन पुलिस मौके पर पहुंच गई और अधिकारियों को बाहर निकाला।
सभी दुकानें दो लोगों की पार्टनरशिप में हैं
GST विभाग की टीम जिन 25 दुकानों में छापेमारी करनी पहुंची थी, ये दो लोगों के पार्टनरशिप में थीं। जिनमें से एक जेल में है। टीम को इनपुट मिले थे कि इन दुकान के मालिकों ने 27 करोड़ के टैक्स चोरी करने के इनपुट मिले थे। इसके बाद टीम ने यह छापेमारी अभियान शुरू किया।
ऐसी अन्य खबरें भी पढ़ें...
महाराष्ट्र में फर्जी छापेमारी, GST के 3 इंस्पेक्टर बर्खास्त
महाराष्ट्र में गुड्स एंड सर्विस टैक्स (GST) के 3 इंस्पेक्टर को नौकरी से बर्खास्त कर दिया गया। उन पर फर्जी छापेमारी के जरिए एक व्यापारी से टैक्स के नाम पर 11 लाख रुपए लेने का आरोप था। GST डिपार्टमेंट ने अखबार में विज्ञापन जारी कर इस बर्खास्तगी की घोषणा की। पढ़ें पूरी खबर...